Maria Antonia Austriaca (regina Franciae)

Maria Antonia Iosepha Ioanna Habsburgum - Lotharingia Evelyne Lever, Marie Antoinette. The last Queen of France, Londinii, 2001, pag. 1 aut simpliciter Maria Antonia (Francogallice Marie Antoinette) nata Vindobonae die 2 Novembris 1755 - inter revolutionem post processum necata est Lutetiae die 16 Octobris 1793) fuit regina Franciae et Navarrae (1774 – 1789) postea regina Francogallorum (1789 – 1792). Frater eius imperator Leopoldus II  anno 1791 praesto erat ad ordinem antiquum in Francia restituendum.

 Vita 

Maria Antonia erat filia imperatorum Francisci I et Mariae Theresiae. Die 16 Maii 1770 Maria Antonia Ludovico XVI regi Franciae nupsit; qui ex ea quattuor liberi genuit:
 Maria Theresa Carola (20 Decembris 1778 - 19 Octobris 1851); 
 Ludovicus Iosephus Xaverius Franciscus (22 Octobris 1781 - 4 Iunii 1789); 
 Ludovicus Carolus (27 Martii 1785 - 8 Iunii 1795), (Ludovicus XVII post et propter patris mortem) qui in vinculis tentus et denique adolescens interfectus est. Revera nunquam suo populo imperavit; 
 Sophia Helena Beatrix (9 Iulii 1786 - 19 Iunii 1787). 

Reginae politicarum rerum imperitae vita levis, cui Versaliarum caeremoniae odio erant, semper calumnias multas provocavit. Inter eas notissima est historiuncula de monili quodam pretiosissimo, quae famas malas crescere fecit. Reapse regina factioni aulicorum reformationibus adversorum atque trossulorum fovebat dimissionem Annae Roberti Iacobi Turgot et Christiani Gulielmi de Lamoignon de Malesherbes machinans. Parlamento anno 1789 convocato regina haud iniuria imperii democratici et constitutionalis inimica summa declarata est. Regem incertum contra republicanos excitabat comite de Mirabeau auxiliante, ut monarchia salvaretur. Momento decisivo consensus semper ob Mariae Antoniae diffidentiam in constitutiones amicos ad irritum ducti sunt. Cum die 10 Augusti Palatium Laterariarum expugnatum esset, regina tranquilla et insolentiis multis intacta rebelliones observabat et obdurata perferebat. Una cum uxore fugit in diaetas Conventus nationalis unde captivi in Templum abducti sunt. Mense Decembri a rege separata est, quem ultima vice pridie decollationis (die 20 Ianuarii 1793) vidit. Die 3 Iulii ei abreptus est etiam filius Ludovicus XVII antequam Kalendis Augustis ipsa in carcerem Conciergerie veniret. Ante tribunal ducta est die 14 Octobris ubi crimen laesae maiestatis et belli interni impulsus accusata est. Insuper eam esse mulierem levissimam atque minime moralem iudices improbi et nullo argumento sincero fulti statuerunt.

Attamen Austriaca superba numquam dignitatem regiam deposuit neque vecors facta est et die 16 Octobris ad horam mediam ad patibulum ducta est vulgo mobili gaudente. Cadaver apud Ecclesiam Sanctae Magdalenae in fossam iactum est, ubi iam uxoris corpus, antequam anno 1815 sollemniter in Fanum Sancti Dionysii Parisiense transferretur.

 Notae 

 Maria Ludovica Sabaudiae, Principissa de Lamballe
 Bibliographia 
 Evelyne Lever: Marie Antoinette. Die Biographie. Patmos, 2004, ISBN 3-491-96126-2
 Antonia Fraser: Marie Antoinette. DVA, Monaci 2006, ISBN 3-421-04267-5
 Vincent Cronin: Ludwig XVI. und Marie-Antoinette. Eine Biographie. List, Berolini 2005, ISBN 3-548-60591-5

 Joan Haslip: Marie Antoinette. Ein tragisches Leben in stürmischen Zeiten. Piper, Monaci 2005, ISBN 3-492-24573-0
 Franz Herre: Marie Antoinette. Vom Königsthron zum Schafott. Hohenheim, Stuttgardiae 2004, ISBN 3-89850-118-3
 Évelyne Lever: Marie Antoinette. Das geheime Tagebuch. Amalthea, Vindobonae 2004, ISBN 3-85002-517-9
 Dorothy Moulton-Mayer: Menuett und Marseillaise. Das Leben der Marie-Antoinette, Erzherzogin von Österreich und Königin von Frankreich. von Schröder, Hamburgi 1969
 Eva Gesine Baur: Die österreichische Hure. 13 Unterhaltungen über Königin Marie-Antoinette und die Pornographie. dtv, München 2005, ISBN 3-423-24454-2
 Antal Szerb: Das Halsband der Königin. Deutscher Taschenbuchverlag, Monaci 2005, ISBN 3-423-13365-1
 Barbara Vinken: Die zwei Körper der Königin Marie-Antoinette. In: Gerhard Johann Lischka (ed.): Mode – Kult. Wienand, Coloniae Agrippinae 2002
 Barbara Vinken: Marie-Antoinette: Kultkörper, verworfen und heilig. In: Semiotik. 27/3, 2005, p. 269–283
 Friedrich Weissensteiner: Die Töchter Maria Theresias. Kremayer & Scheriau, Vindobonae 1991
 Robert Widl: Marie Antoinette und die französische Revolution. Stieglitz, Mühlacker 2001, ISBN 3-7987-0358-2
Nexus externi
Emissio radiophonica anni 2015 in reginae anniversario
Testamentum reginae



Categoria:Reginae Franciae
Categoria:Habsburgum
Categoria:Mulieres
Categoria:Victimae eversionis rerum Francicarum
Categoria:Morte damnati
Categoria:Ludovicus XVI